b"\n_START_ARTICLE_\nMois\xc3\xa9s Delgado L\xc3\xb3pez\n_START_SECTION_\nCarrera de club\n_START_PARAGRAPH_\nDelgado es va formar amb el Sevilla FC. Va debutar com a s\xc3\xa8nior amb el Sevilla Atl\xc3\xa9tico a Segona Divisi\xc3\xb3 B, on va jugar el seu primer partit el  24 de febrer de 2013 en una vict\xc3\xb2ria per 3\xe2\x80\x932 a casa contra el C\xc3\xa1diz CF._NEWLINE_L'estiu de 2013, Delgado fou un dels diversos joves del planter convocats per Unai Emery per fer la pretemporada amb el primer equip. L'11 de maig de 2014, quan l'entrenador estava reservant diversos titulars per la final de la Lliga Europa de la UEFA, va debutar a La Liga, jugant els 90 minuts en una derrota per 0\xe2\x80\x931 contra el Getafe CF._NEWLINE_El 28 de desembre de 2015, Delgado sign\xc3\xa0 pel FC Barcelona per jugar amb el FC Barcelona B tamb\xc3\xa9 a la Segona B. Despr\xc3\xa9s d'assolir la promoci\xc3\xb3 la temporada 2016\xe2\x80\x9317, no va jugar massa la temporada seg\xc3\xbcent i va acabar contracte el 19 de gener de 2018._NEWLINE_El 30 de gener de 2018, Delgado va fitxar per un altre filial, el Real Valladolid B tamb\xc3\xa9 de Segona B. El 14 de maig va renovar contracte fins al 2020 i fou definitivament promocionat al primer equip per la temporada 2018\xe2\x80\x9319."